

**ประกาศคณะกรรมการคัดเลือกพนักงานส่วนตำบลให้ดำรงตำแหน่งในระดับที่สูงขึ้น**

**สำหรับตำแหน่งผู้บริหารขององค์การบริหารส่วนตำบลหนองขาม**

**เรื่อง รับสมัครคัดเลือกพนักงานส่วนตำบลตำแหน่งผู้บริหารเพื่อแต่งตั้งให้ดำรงตำแหน่งที่สูงขึ้น**

**ตำแหน่ง ปลัดองค์การบริหารส่วนตำบล (นักบริหารงานท้องถิ่น) ระดับ กลาง**

\*\*\*\*\*\*\*\*\*\*\*\*\*\*\*\*\*\*\*\*

ด้วยคณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น สำหรับตำแหน่งผู้บริหารขององค์การบริหารส่วนตำบลหนองขาม จะดำเนินการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น สำหรับตำแหน่งปลัดองค์การบริหารส่วนตำบล **(นักบริหารงานท้องถิ่น) ระดับ กลาง** เลขที่ตำแหน่ง ๑๐-๓-๐๐-๑๑๐๑-๐๐๑ จำนวน ๑ อัตรา

 อาศัยอำนาจตามความในหมวด ๔ การคัดเลือก ข้อ ๕๔ (๔), ๑๐๒, ๑๐๓ (๓), ๑๐๗ และข้อ ๑๕๓ แห่งประกาศคณะกรรมการพนักงานส่วนตำบลจังหวัดชัยภูมิ เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล พ.ศ. ๒๕๔๕ และแก้ไขเพิ่มเติมจนถึงปัจจุบัน ประกอบกับมติการประชุมคณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น สำหรับตำแหน่งผู้บริหารขององค์การบริหารส่วนตำบลหนองขาม ตำแหน่งปลัดองค์การบริหารส่วนตำบล **(นักบริหารงานท้องถิ่น) ระดับ กลาง** ครั้งที่ ๑๐/๒๕๕๙ เมื่อวันที่ ๒๐ เดือน ตุลาคม พ.ศ. ๒๕๕๙ องค์การบริหารส่วนตำบลหนองขาม จึงประกาศรับสมัครคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น ดังนี้

  **๑. ตำแหน่งที่รับสมัครคัดเลือก**

 ปลัดองค์การบริหารส่วนตำบล  **(นักบริหารงานท้องถิ่น) ระดับ กลาง** เลขที่ตำแหน่ง ๑๐-๓-๐๐-๑๑๐๑-๐๐๑ จำนวน ๑ อัตรา

  **๒. รายละเอียดตำแหน่ง หน้าที่และความรับผิดชอบ**

 หน้าที่ความรับผิดชอบของตำแหน่ง ลักษณะงานที่ปฏิบัติ คุณสมบัติของผู้สมัคร และความรู้ความสามารถที่ต้องการ รายละเอียดตามเอกสารแนบท้ายประกาศ **(ผนวก ก.)**

  **๓. คุณสมบัติของผู้สมัคร**

 ผู้สมัครเข้ารับการคัดเลือกจะต้องเป็นผู้มีคุณสมบัติครบถ้วนตามคุณสมบัติเฉพาะสำหรับตำแหน่งปลัดองค์การบริหารส่วนตำบล **(นักบริหารงานท้องถิ่น) ระดับ กลาง**  ในวันสมัคร (วันที่ ๒๓ มกราคม ๒๕๖๐ - ๑๗ กุมภาพันธ์ ๒๕๖๐) รายละเอียดดังนี้

 (๑) มีคุณวุฒิการศึกษาตรงตามคุณสมบัติเฉพาะสำหรับตำแหน่งที่จะแต่งตั้งตามมาตรฐานกำหนดตำแหน่ง ในระบบแท่งและตามคุณสมบัติเฉพาะสำหรับตำแหน่งดังนี้

 (๒) ดำรงตำแหน่งใดตำแหน่งหนึ่งมาแล้วดังต่อไปนี้ โดยจะต้องปฎิบัติงานในลักษณะงานบริหารองค์กรปกครองส่วนท้องถิ่นหรืองานอื่นที่เกี่ยวข้องตามที่ ก.จ.,ก.ท. หรือ ก.อบต.มาแล้วไม่น้อยกว่า ๑ ปี /๒.๑ ดำรงตำแหน่ง.-

 ๒.๑ ดำรงตำแหน่งหรือเคยดำรงตำแหน่งรองปลัด ระดับ ๘ (นักบริหารงานองค์การบริหารส่วนจังหวัด/นักบริหารงานเทศบาล/นักบริหารงานองค์การบริหารส่วนตำบล) และรองปลัด (นักบริหารงานท้องถิ่น ระดับกลาง) โดยต้องมีระยะเวลารวมกันไม่น้อยกว่า ๒ ปี หรือ

 ๒.๒ ดำรงตำแหน่งหรือเคยดำรงตำแหน่งไม่ต่ำกว่าปลัด ระดับ ๗ (นักบริหารงานองค์การบริหารส่วนจังหวัด/นักบริหารงานเทศบาล/นักบริหารงานองค์การบริหารส่วนตำบล) และปลัด (นักบริหารงานท้องถิ่น ระดับต้น) โดยต้องมีระยะเวลารวมกันไม่น้อยกว่า ๔ ปี กำหนดเวลา ๔ ปี ให้ลดเป็น ๓ ปี สำหรับผู้มีคุณวุฒิปริญญาโทหรือเทียบได้ไม่ต่ำกว่าในสาขาวิชาหรือทางที่ตรงตามคุณสมบัติเฉพาะสำหรับตำแหน่งที่จะแต่งตั้งตามมาตรฐานกำหนดตำแหน่ง หรือ

 ๒.๓ ดำรงตำแหน่งหรือเคยดำรงตำแหน่งไม่ต่ำกว่าปลัด ระดับ ๖ (นักบริหารงานเทศบาล/นักบริหารงานองค์การบริหารส่วนตำบล) และปลัด (นักบริหารงานท้องถิ่น ระดับต้น) โดยต้องมีระยะเวลารวมกันไม่น้อยกว่า ๘ ปี กำหนดเวลา ๘ ปี ให้ลดเป็น ๗ ปี สำหรับผู้มีคุณวุฒิปริญญาโท หรือเทียบได้ไม่ต่ำกว่าในสาขาวิชาหรือทางที่ตรงตามคุณสมบัติเฉพาะสำหรับตำแหน่งที่จะแต่งตั้งตามมาตรฐานกำหนดตำแหน่ง

 ๓. การนำคุณวุฒิ ปริญญาโทมาลดระยะเวลาตามข้อ ๒.๒ - ๒.๓ ให้ดำเนินการตามประกาศ ก.อบต. เรื่องหลักเกณฑ์และเงื่อนไขในการนำคุณวุฒิปริญญาโทมาเทียบเป็นประสบการณ์การบริหารเพื่อลดระยะเวลาในการดำรงตำแหน่งบริหาร พ.ศ.๒๕๕๐ ลงวันที่ ๓๐ เมษายน ๒๕๕๐ โดย อนุโลม ทั้งนี้การยื่นผลงาน ให้ยื่นได้ภายใน ๖ เดือนก่อนดำรงตำแหน่งนั้น ครบ ๓ ปี หรือ ๗ ปีแล้วแต่กรณี

 (๓) ได้รับเงินเดือนไม่ต่ำกว่า ขั้น ๒๓,๐๘๐- บาท

  **๔. ความรู้ความสามารถที่ต้องการ**

 ๑. สมรรถนะหลักทางการบริหาร

 ๒. สมรรถนะที่เกี่ยวข้องกับงานในตำแหน่ง

 ๓. ความประพฤติ

 ๔. ประวัติการรับราชการ

 ๕. คุณสมบัติอื่น ที่จำเป็นในการปฏิบัติงาน

 รายละเอียดตามเกณฑ์และวิธีการคัดเลือก **(ภาคผนวก ข.)**

 **๕. การรับสมัครและสถานที่รับสมัคร**

 ให้ผู้มีสิทธิสมัครเข้ารับการคัดเลือกส่งใบสมัครด้วยตนเอง พร้อมเอกสารและหลักฐาน ได้ที่ **งานการเจ้าหน้าที่ สำนักงานปลัด องค์การบริหารส่วนตำบลหนองขาม อำเภอคอนสวรรค์ จังหวัดชัยภูมิ ตั้งแต่วันที่ ๒๓ มกราคม ๒๕๖๐ - ๑๗ กุมภาพันธ์ ๒๕๖๐ เวลา ๐๘.๓๐ - ๑๖.๓๐ น.** เว้นวันหยุดราชการ หรือสอบถามรายละเอียดได้ที่โทรศัพท์หมายเลข ๐๔๔-๘๑๐๐๔๓ ในวันเวลาราชการ โดยผู้สมัครเข้ารับการคัดเลือกต้องตรวจสอบและรับรองคุณสมบัติของตนเองว่าถูกต้องและมีคุณสมบัติครบถ้วนตามคุณสมบัติในตำแหน่งที่สมัคร /๖.เอกสารและ.....

 **๖. เอกสารและหลักฐานในการสมัครคัดเลือก**

 ผู้ประสงค์จะสมัครเข้ารับการคัดเลือก ให้ยื่นใบสมัครด้วยตนเองต่อเจ้าหน้าที่รับสมัครคัดเลือกพร้อมด้วยหลักฐาน ซึ่งผู้สมัครคัดเลือกได้รับรองสำเนาถูกต้องและลงลายมือชื่อกำกับไว้ในเอกสารทุกฉบับ ดังต่อไปนี้

 ๖.๑ ใบสมัครคัดเลือก(แนบท้ายประกาศเอกสารหมายเลข ๑)

 ๖.๒ สำเนาทะเบียนประวัติพนักงานส่วนตำบลที่รับรองสำเนาถูกต้อง จำนวน ๑ ชุด

 ๖.๓ สำเนาคุณวุฒิการศึกษา ซึ่งตรงตามมาตรฐานกำหนดตำแหน่งที่สมัครสอบ จำนวน ๑ ชุด

 ๖.๔ รูปถ่ายเครื่องแบบข้าราชการหน้าตรงไม่สวมหมวก และไม่ใส่แว่นตาดำ ขนาด ๑ นิ้ว จำนวน ๒ รูป (ถ่ายไว้ไม่เกิน ๖ เดือน)

 ๖.๕ หลักฐานเกี่ยวกับประวัติบุคคลและประวัติการรับราชการ

(แนบท้ายประกาศเอกสารหมายเลข ๒)

 ๖.๖ แบบแสดงวิสัยทัศน์ในการปฏิบัติงานในตำแหน่งที่เข้ารับการคัดเลือกและผลงานที่ประสบความสำเร็จย้อนหลังไม่เกิน ๒ ปี จำนวน ๒ ผลงาน จำนวน ๘ ชุด (แบบแสดงวิสัยทัศน์ให้ส่งพร้อมใบสมัครในวันรับสมัคร)

 ๖.๗ หนังสือรับรองขององค์การบริหารส่วนตำบลที่ตนเองสังกัดอยู่ว่ามีคุณสมบัติครบถ้วน ตามที่กำหนดในประกาศนี้ และยินยอมให้มาสมัครเข้ารับการคัดเลือก **(แนบท้ายประกาศเอกสาร หมายเลข ๓)**

 ๖.๘ ใบรับรองแพทย์ ซึ่งออกให้ไม่เกิน ๖ เดือน

 ๖.๙ หลักฐานอื่นๆ เช่น ใบสำคัญการสมรส ใบเปลี่ยนชื่อตัว – ชื่อสกุล (ถ้ามี)

 ในการรับสมัครคัดเลือกฯ ในครั้งนี้ ให้ผู้สมัครคัดเลือกตรวจสอบและรับรองตนเองว่าเป็นผู้มีคุณสมบัติเฉพาะสำหรับตำแหน่งตรงตามประกาศรับสมัครคัดเลือกฯ หากภายหลังปรากฏว่าผู้สมัครคัดเลือก รายใดมีคุณสมบัติไม่ครบถ้วน คณะกรรมการคัดเลือกฯ จะถือว่าเป็นผู้ขาดคุณสมบัติในการสมัครเข้ารับการคัดเลือกและไม่มีสิทธิได้รับการแต่งตั้งให้ดำรงตำแหน่งตามที่ประกาศดังกล่าว

 **๗. ค่าธรรมเนียมการสมัครเข้ารับการคัดเลือก**

 สมัครจะต้องชำระค่าธรรมเนียมการสมัครเข้ารับการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น สำหรับตำแหน่งผู้บริหารขององค์การบริหารส่วนตำบลหนองขาม ตำแหน่งละ ๔๐๐ บาท (สี่ร้อยบาทถ้วน) โดยชำระในวันสมัคร

 **๘. การประกาศรายชื่อผู้มีสิทธิ์เข้ารับการคัดเลือก**

 คณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น สำหรับตำแหน่งผู้บริหารขององค์การบริหารส่วนตำบล จะประกาศรายชื่อผู้และเลขหมายประจำตัวผู้มีสิทธิเข้ารับการคัดเลือกฯ ภายหลังตรวจสอบคุณสมบัติถูกต้องแล้ว โดยจะปิดประกาศให้ทราบ ณ ที่ทำการองค์การบริหารส่วนตำบลหนองขาม อำเภอคอนสวรรค์ จังหวัดชัยภูมิ **ในวันที่ ๒๒ กุมภาพันธ์ พ.ศ. ๒๕๖๐**

**/ในกรณีผู้สมัคร…..**

 ในกรณีผู้สมัครเข้ารับการคัดเลือกฯ ไม่มีชื่อเป็นผู้มีคุณสมบัติครบถ้วน หรือว่าคะแนนคุณสมบัติของตนเองไม่ถูกต้อง ผู้สมัครผู้นั้นมีสิทธิที่จะยืนยันว่าเป็นผู้มีคุณสมบัติครบถ้วนในการสมัครเข้ารับการคัดเลือกหรือทักท้วงหรือแก้ไขคะแนนคุณสมบัติของตนเอง โดยยื่นหนังสือพร้อมเอกสารหลักฐานที่จะยืนยันว่าเป็นผู้มีคุณสมบัติครบถ้วนหรือทักท้วงคะแนนคุณสมบัติได้ที่ทำการองค์การบริหารส่วนตำบลหนองขาม **ระหว่างวันที่ ๖ – ๙ มีนาคม พ.ศ. ๒๕๖๐** ในวันและเวลาราชการ หากพ้นกำหนดเวลาดังกล่าวถือว่าผู้สมัครฯ ไม่ประสงค์จะให้เพิ่มรายชื่อหรือแก้ไขคะแนนคุณสมบัติแต่อย่างใด

 **๙. กำหนดวัน เวลา และสถานที่ดำเนินการคัดเลือก**

 คณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น สำหรับตำแหน่งผู้บริหารขององค์การบริหารส่วนตำบลหนองขาม จะดำเนินการประเมินความเหมาะสมกับตำแหน่ง (สัมภาษณ์**) ในวันเสาร์ ที่ ๑๑ เดือน มีนาคม พ.ศ. ๒๕๖๐ ตั้งแต่เวลา ๐๙.๐๐ น. เป็นต้นไป ณ ห้องประชุมปฎิบัติการท้องถิ่นจังหวัดชัยภูมิ ชั้น ๓ ศาลากลางจังหวัดชัยภูมิ**

  **๑๐. หลักเกณฑ์และวิธีการคัดเลือก เพื่อประเมินความเหมาะสมกับตำแหน่ง**

คณะกรรมการคัดเลือก ฯ จะดำเนินการคัดเลือกโดยการพิจารณาจากความรู้ความสามารถ ทักษะ ประสบการณ์ และผลงานในอดีต วิสัยทัศน์การปฏิบัติงานในตำแหน่งที่จะเข้ารับ การคัดเลือก ประวัติการรับราชการตลอดจนพฤติกรรมหรือคุณลักษณะต่าง ๆ โดยประเมินจากการจัดทำผลงานและการนำเสนอวิสัยทัศน์ในการเข้าดำรงตำแหน่งที่เข้ารับการคัดเลือก ประเมินจากการสัมภาษณ์ของคณะกรรมการคัดเลือก ซึ่งกำหนดเกณฑ์ในการให้คะแนน ดังนี้

 **๑๐.๑ สมรรถนะหลักทางการบริหาร** การปฏิบัติงานในหน้าที่ ความประพฤติและ คุณลักษณะอื่น ๆ **(๑๐๐ คะแนน)** โดยพิจารณาจาก

๑๐.๑.๑. วิสัยทัศน์ในการปฏิบัติงานและผลงานที่ประสบความสำเร็จในอดีตจัดทำเอกสารเป็นรูปเล่ม จำนวน ๔๐ คะแนน

 (ก) วิสัยทัศน์ในการปฏิบัติงานในตำแหน่งที่ขอรับการคัดเลือก จำนวน ๒๐ คะแนน

 (ข) ผลงานที่ประสบความสำเร็จในอดีต จำนวน ๒๐ คะแนน

 ๑๐.๑.๒ การประเมินความเหมาะสมกับตำแหน่ง โดยการสัมภาษณ์

 (ก) ความสามารถในการบริหาร จำนวน ๓๐ คะแนน

 🞄 ความรู้ในการบริหาร จำนวน ๑๐ คะแนน

 🞄 ความสามารถในการบริหารอย่างมืออาชีพ จำนวน ๑๐ คะแนน

 🞄 ความสามารถในการบริหารงานบุคคล จำนวน ๑๐ คะแนน

 (ข) บุคลิกภาพและภาวะผู้นำ จำนวน ๓๐ คะแนน

/๑๐.๒ ประวัติการ.......

 **๑๐.๒ ประวัติการรับราชการ** (๑๐๐ คะแนน)การให้คะแนนเป็นไปตามที่กำหนดในประกาศคณะกรรมการพนักงานส่วนตำบลจังหวัดชัยภูมิ เรื่อง หลักเกณฑ์และเงื่อนไขเกี่ยวกับการบริหารงานบุคคลของ โดยพิจารณาจาก

 (๑) การได้รับเงินเดือน จำนวน ๒๐ คะแนน

(๒) วุฒิการศึกษา จำนวน ๑๕ คะแนน

(๓) ระยะเวลาการดำรงตำแหน่ง จำนวน ๒๐ คะแนน

1. อายุราชการ จำนวน ๑๕ คะแนน
2. ความผิดย้อนหลัง (วินัย) ๕ ปี จำนวน ๑๕ คะแนน

(๖) ความดีความชอบย้อนหลัง ๕ ปี จำนวน ๑๕ คะแนน

 โดยให้ผู้สมัครเข้ารับการคัดเลือกเป็นผู้กรอกคะแนนคุณสมบัติของตนเองในแบบสรุปคะแนนคุณสมบัติ ทั้งนี้ คะแนนคุณสมบัติต้องเป็นไปตามหลักเกณฑ์คะแนนคุณสมบัติแนบท้ายประกาศนี้

 **๑๑. การแต่งกาย**

 ผู้มีสิทธิเข้ารับการคัดเลือกจะต้องแต่งกายเครื่องแบบสีกากีคอพับ ในวันสัมภาษณ์และให้นำบัตรประจำตัวพนักงานส่วนตำบลไปแสดงในวันคัดเลือกด้วย

 **๑๒.** **เกณฑ์การตัดสินและการขึ้นบัญชีผู้ผ่านการคัดเลือก**

 การตัดสินว่าผู้ใดเป็นผู้ได้รับการคัดเลือก ผู้ผ่านการคัดเลือกจะต้องได้คะแนนสมรรถนะ หลักทางการบริหาร การปฏิบัติงานในหน้าที่ ความประพฤติ คุณลักษณะอื่นๆ และคุณสมบัติของผู้สมัครคัดเลือก รวมกันไม่ต่ำกว่าร้อยละ ๖๐

 บัญชีรายชื่อผู้ผ่านการคัดเลือกตามประกาศนี้ ให้ใช้ได้ไม่เกิน ๖๐ วัน นับตั้งแต่วันประกาศผลการคัดเลือก และให้ใช้ได้สำหรับการแต่งตั้งให้ดำรงตำแหน่งผู้บริหารขององค์การบริหารส่วนตำบลหนองขามเท่านั้น

 คณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น สำหรับตำแหน่งผู้บริหารขององค์การบริหารส่วนตำบล จะรวมคะแนนการประเมินคุณสมบัติและคะแนนการสัมภาษณ์แล้วจัดลำดับจากผู้ที่ได้คะแนนสูงสุดไปหาผู้ที่ได้คะแนนต่ำสุด หากปรากฏว่าคะแนนรวมเท่ากันให้จัดลำดับผู้คะแนนเท่ากัน ดังนี้

1. ถ้าคะแนนรวมเท่ากันจะพิจารณาจากคะแนนสัมภาษณ์ก่อน
2. ถ้าคะแนนสัมภาษณ์เท่ากันจะพิจารณาจากผู้ได้รับแต่งตั้งให้ดำรงตำแหน่งในตำแหน่งระดับปัจจุบันก่อน
3. ถ้าได้รับแต่งตั้งให้ดำรงตำแหน่งในตำแหน่งระดับพร้อมกันจะพิจารณาจากเงินเดือนว่าผู้ใดมากกว่า
4. ถ้าเงินเดือนเท่ากันจะพิจารณาจากอายุราชการ
5. ถ้าอายุราชการเท่ากันจะพิจารณาจากเครื่องราชอิสริยาภรณ์ชั้นสูงกว่า

/(ฉ) ถ้าเครื่องราช.....

1. ถ้าเครื่องราชอิสริยาภรณ์ชั้นเดียวกันจะพิจารณาว่าผู้ใดได้รับก่อน
2. ถ้าได้รับเครื่องราชอิสริยาภรณ์ในชั้นเดียวกันพร้อมกันให้พิจารณาว่าผู้ใดมีอายุมากกว่า

 **๑๓. การประกาศรายชื่อผู้ได้รับการคัดเลือก**

 คณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น สำหรับตำแหน่งผู้บริหารขององค์การบริหารส่วนตำบล จะประกาศรายชื่อผู้ได้รับการคัดเลือกภาย**ในวันที่ ๑๓ เดือน มีนาคม พ.ศ. ๒๕๖๐ ณ ที่ทำการองค์การบริหารส่วนตำบลหนองขาม อำเภอคอนสวรรค์ จังหวัดชัยภูมิ** **โดยองค์การบริหารส่วนตำบลอื่นจะขอใช้บัญชีคัดเลือกนี้ไม่ได้**

 **๑๔.** **การบรรจุและแต่งตั้งผู้ได้รับการคัดเลือก**

 ๑๔.๑ เมื่อประกาศผลการคัดเลือกแล้ว คณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น สำหรับตำแหน่งผู้บริหารขององค์การบริหารส่วนตำบล จะรายงานผลการคัดเลือกให้นายกองค์การบริหารส่วนตำบล เพื่อพิจารณาเสนอ ก.อบต.จังหวัดชัยภูมิ ให้ความเห็นชอบในการแต่งตั้ง โดยผู้ที่อยู่ในลำดับที่ดีกว่าจะได้รับการแต่งตั้งก่อนผู้ที่อยู่ในลำดับถัดไป

 ๑๔.๒ ในกรณีที่มีผู้ผ่านการคัดเลือกมากกว่าจำนวนตำแหน่งที่ว่างและภายหลังมีตำแหน่งว่างเพิ่มอีก อาจพิจารณาให้ผู้ได้รับการคัดเลือกที่อยู่ในลำดับถัดไปของตำแหน่งตามประกาศผลการคัดเลือกนั้นให้ดำรงตำแหน่งได้ภายใน ๖๐ วัน หรืออาจดำเนินการคัดเลือกใหม่ก็ได้

จึงประกาศมาให้ทราบโดยทั่วกัน

ประกาศ ณ วันที่ ๙ มกราคม พ.ศ. ๒๕๖๐

 ศุภชัย เจริญจิต

 (นายศุภชัย เจริญจิต)

 ผู้ทรงคุณวุฒิใน ก.อบต.จังหวัดชัยภูมิ

 ประธานกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น

 สำหรับตำแหน่งผู้บริหารขององค์การบริหารส่วนตำบลหนองขาม